CELEX: 62011CN0067
Language: el
Date: 2011-02-16 00:00:00
Title: Υπόθεση C-67/11 P: Αναίρεση που άσκησε στις 16 Φεβρουαρίου 2011 η DTL Corporación, S.L. κατά της αποφάσεως που εξέδωσε το Γενικό Δικαστήριο (τέταρτο τμήμα) στις 15 Δεκεμβρίου 2010 , στην υπόθεση T-188/10, DTL Corporación, S.L. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα σχέδια και υποδείγματα) (ΓΕΕΑ)

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/11
            
         Αναίρεση που άσκησε στις 16 Φεβρουαρίου 2011 η DTL Corporación, S.L. κατά της αποφάσεως που εξέδωσε το Γενικό Δικαστήριο (τέταρτο τμήμα) στις 15 Δεκεμβρίου 2010, στην υπόθεση T-188/10, DTL Corporación, S.L. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα σχέδια και υποδείγματα) (ΓΕΕΑ)
   (Υπόθεση C-67/11 P)
   2011/C 130/20
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: DTL Corporación, S.L. (εκπρόσωπος: A. Zuazo Araluze, δικηγόρος)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα σχέδια και υποδείγματα) και Gestión de Recursos y Soluciones Empresariales, S.L.
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει εξ ολοκλήρου την απόφαση που εξέδωσε στις 15 Δεκεμβρίου 2010 το Γενικό Δικαστήριο (τέταρτο τμήμα) στην υπόθεση T-188/10,
            
         
               —
            
            
               να δεχθεί τα ακόλουθα, πρωτοδίκως υποβληθέντα, αιτήματα:
               
                           1)
                        
                        
                           να ακυρώσει την απόφαση που εξέδωσε στις 17 Φεβρουαρίου 2010 το δεύτερο τμήμα προσφυγών του ΓΕΕΑ στην υπόθεση R 767/2009-2,
                        
                     
                           2)
                        
                        
                           να αντικαταστήσει την απόφαση αυτή με άλλη, απορρίπτοντας την ανακοπή που είχε ασκήσει η εταιρία GESTION DE RECURSOS Y SOLUCIONES EMPRESARIALES, S.L., κατά της καταχωρίσεως του υπ’ αριθ. 515 33 25 εικονιστικού σήματος «SOLARIA» και επιτρέποντας την καταχώριση του εν λόγω σήματος για όλες τις υπηρεσίες των κλάσεων 37 και 42, ως προς τις οποίες ζητείται η καταχώριση,
                        
                     
                           3)
                        
                        
                           να υποχρεώσει το ΓΕΕΑ και τους λοιπούς υπέρ του παρεμβαίνοντες στην παρούσα δίκη διαδίκους να φέρουν τα δικαστικά έξοδα της διαδικασίας
                        
                     
         
      Λόγοι αναιρέσεως και κύρια επιχειρήματα
   
   
               —
            
            
               δικονομικά ελαττώματα στη διαδικασία ενώπιον του Γενικού Δικαστηρίου, σε βάρος των συμφερόντων της αναιρεσείουσας: δεν ελήφθη καθόλου υπόψη της η αίτηση αναστολής της διαδικασίας που υποβλήθηκε δυνάμει του άρθρου 77, στοιχεία γ' και δ', του κανονισμού διαδικασίας του Γενικού Δικαστηρίου (άρθρο 58 του Οργανισμού του Δικαστηρίου της Ευρωπαϊκής Ένωσης),
            
         
               —
            
            
               παράβαση του δικαίου της Ένωσης από το Γενικό Δικαστήριο: η απόφαση είναι αντίθετη στο άρθρο 8, παράγραφος 1, στοιχείο β', του κανονισμού 40/94 (1) του Συμβουλίου — νυν κανονισμού 207/2009 (2) του Συμβουλίου —, για το κοινοτικό σήμα, διότι ρητώς γίνεται δεκτό ότι:
               
                           α)
                        
                        
                           το λεκτικό στοιχείο του επίδικου εν προκειμένω κοινοτικού σήματος είναι αυτό που κυριαρχεί στη συνολική εντύπωση που προκαλεί το σήμα αυτό,
                        
                     
                           β)
                        
                        
                           το εν λόγω λεκτικό στοιχείο δεν είναι το κυρίαρχο στη συνολική εντύπωση που προκαλεί το σήμα αυτό· πρόκειται για αντίφαση η οποία έχει καθοριστική επιρροή στην εκτίμηση του κινδύνου συγχύσεως (άρθρο 58 του Οργανισμού του Δικαστηρίου της Ευρωπαϊκής Ένωσης).
                        
                     
         
      (1)  της 20ής Δεκεμβρίου 1993, για το κοινοτικό σήμα, ΕΕ 1994, L 11, σ. 1.
   
      (2)  της 24ης Μαρτίου 2009, ΕΕ L 78, σ. 1.